**Istraživanje**

**Empatija u radnom okruženju**

**Ključne riječi: empatija, mentalno zdravlje, radno mjesto, subjektivizam**

Čovjek veliki dio svoga života provede na radnom mjestu gdje očekuje da je okruženje u kojem radi ugodno i da pozitivno utječe na njegovo mentalno zdravlje. Radno okruženje često čini skup ljudi koji se ne bi poznavali u privatnim situacijama. Škola je vrlo specifična radna ustanova u kojoj uz zaposlenike (učitelje, stručne suradnike i nenastavno osoblje) borave i djeca, „glavni suradnici učiteljima“. Uz to zaposlenici u okviru svojih zaduženja, imaju kontakte i s roditeljima ili starateljima učenika. Od učitelja se uvijek očekivalo mnogo, a „danas“ se posebno očekuje vrlo visoka razina profesionalnosti u svim relacijama: prema kolegama, prema učenicima i njihovim roditeljima što ponekad izaziva veliku razinu stresa, a samim tim i narušava mentalno zdravlje zaposlenika. Stoga je vrlo važno imati visoku razinu empatije u takvom okruženju. Navedena razmišljanja dovela su do ideje o dubljem razmišljanju ove problematike te je provedeno ***istraživanje Empatija u radnom okruženju.*** Cilj istraživanja bio je proučiti i istražiti subjektivno shvaćanje empatije i doživljaj pojedinca u radnom okruženju. Takvo sudjelovanje podrazumijeva potragu pojedinca za samim sobom i vlastitim poimanjem empatije koja je nužna za očuvanje mentalnoga zdravlja. Istraživanje je provedeno metodom anketnoga upitnika, a provele su ga: Julija Vejić, učiteljica HJ, Mirjana Jermol, ravnateljica OŠ Petra Zrinskog i Ana Bare, psihologinja u školi. Radi objektivnijeg sagledavanja teme, istraživanje je provedeno na više razina: među djelatnicima OŠ Petra Zrinskog i preko društvenih mreža, Fb grupa: Nastavnici org, 45 minuta i HJ u osnovnoj školi te Udruzi ravnatelja.

Rezultati istraživanja prikazani su i interpretirani na **8. međunarodnom transdisciplinarnom simpoziju BIOETIKA I APORIJE PSIHE** održanom uZagrebu od 9. do 10. svibnja 2024. godine te na **Učiteljskom vijeću**, 15. siječnja 2025. godine. Kroz izlaganje pokušalo se odgovoriti na pitanja doživljaja empatičnosti iz tri različita kuta gledanja, učitelja, stručnoga suradnika i ravnatelja. Rezultate istraživanja kao i ppt s UV održanog 15. siječnja 2025 godine možete pogledati na poveznici:

<https://drive.google.com/drive/folders/1t6FvMt1TY6gHBmZOtnLs29G4rc5sPukE?usp=drive_link>

Julija Vejić, učiteljica izvrsna savjetnica